Source: http://docplayer.fi/3583616-Vuoden-2009-arviointi.html
Timestamp: 2017-10-23 19:03:15+00:00
Document Index: 23054537

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Vuoden 2009 arviointi - PDF
Vuoden 2009 arviointi
Download "Vuoden 2009 arviointi"
Jalmari Järvinen
1 Vuoden 2009 arviointi Turun kaupungin tarkastuslautakunta HUOM! Julkaisuvapaa klo 10.00
2 Etukannen kuvat: Kuva 1: Virastotalo, valokuvaaja: Tatu Hiltunen, kuva 2: Kupittaa 15.jpg, valokuvaaja: Esko Keski-Oja, kuva 3: Alexander von Humbolt4, valokuvaaja: ei tiedossa, kuva 4: HUBA, valokuvaaja: Jari Grönroos Raportin kuvat: Kuva s. 8: Stetoskooppi, valokuvaaja: Katja Heinämäki, kuva s. 14: Tie, valokuvaaja: Heikki Korhonen, kuva s. 23: Purje.tif, valokuvaaja: Esko Keski-Oja, Kuva s. 27: Iloinen Liftari -kuvat, , valokuvaaja: Valokuvatuotanto Iloinen Liftari, kuva s. 35: Rakennukset 034.jpg, valokuvaaja: Esko Keski-Oja Takakannen kuva: Tarkastuslautakunta ja Revisiotoimisto Vasemmalta: Martti Wallasvaara (pj), Rami Aaltonen (revisio), Jelena Sjöholm, Seppo Laakso (revisio), Eeva-Johanna Eloranta, Johannes Yrttiaho, Mirja Teuro (revisio), Hans Johansson, Heikki Korhonen (revisio), Eija Koskivaara, Kari Koivuluhta (revisio) Valokuvaaja: Bo Strandén / Studio Auran Kuva Oy Julkaisija: Painatus: Turun kaupungin revisiotoimisto Turun keskushallinto, painatuspalvelukeskus Turku 2010
3 TIIVISTELMÄ Turun kaupungin tarkastuslautakunta, 2010 Raportoija ja raportointiaika Turun kaupungin tarkastuslautakunta julkaisee vuosittain toukokuussa arviointiraportin Turun kaupungin toiminnallisten ja taloudellisten tavoitteiden toteutumisesta. Tekijät Turun kaupungin tarkastuslautakunta Raportin nimi Vuoden 2009 arviointi Raportin osat/ muut tuotetut versiot Asiasanat Raporttisarjan nimi ja numero Raportti on saatavissa internetistä osoitteesta www. turku.fi/tarkastuslautakunnanjulkaisut Arviointiraportti, arviointi, Turun kaupunki, tavoitteet Turun kaupungin tarkastuslautakunta 2:2010 Raportin tunnistetiedot Sivuja 43 + liitteet Kieli Suomi Raportin jakaja Turun kaupungin revisiotoimisto, puh (02) Painopaikka ja Turun keskushallinto, painatuspalvelukeskus, Turku aika Tarkastuslautakunnan vuoden 2009 arviointi on painottunut seuraaviin aiheisiin: 1. Talouden tunnusluvut ja vertailut muihin kaupunkeihin 2. Talouden tasapainottaminen ja toiminnan suunnittelu muun muassa seuraavien näkökulmien kautta: palveluverkko- ja toimitila-asiat, henkilöstö, tuotantotavat ja rakenteet 3. Kaupungin sisäinen valvonta, riskienhallinta ja konsernivalvonta Arvioinnin tulokset: 1. Talouden tunnuslukujen valossa kaupungin talous on kehittynyt positiiviseen suuntaan. Kaupungin tilinpäätös vuodelta 2009 oli 7,2 milj. euroa ylijäämäinen. Vuonna 2009 vuosikatteen osuus prosentteina poistoista (56,0 milj. euroa) oli Turussa 130,1 %. Vuosikate parani lähes 50 milj. euroa vuoteen 2008 verrattuna. Kuntaliiton suositusten mukaan kunnan talous on tasapainossa, kun vuosikate on vähintään poistojen suuruinen. Kaupungin talous kehittyi vuoden aikana odotettua suotuisammin johtuen muun muassa monesta kertaluonteisesta, osin kaupungista riippumattomasta tekijästä. Verokertymään vaikuttivat muun muassa kuntien jako-osuuksiin tehdyt muutokset. Lisäksi vuonna 2008 arvopapereista tehtyjä arvonalennuskirjauksia on palautettu vuonna Taloutta on pyritty tasapainottamaan esimerkiksi erillisten talousarvioon sisällytettävien talousohjelmien kautta. Talouden tasapainottamisessa huomiota on kiinnitetty palveluverkkoon ja toimitiloihin, henkilöstön käyttöön sekä tuotantotapojen ja -rakenteiden suunnitteluun.
4 2 Palveluverkon ja tilojen suunnittelun tavoitteena on ollut tilojen käytön tehostaminen ja yhteiskäyttö eri hallintokuntien kesken. Palveluverkkotarkastelu kaupungintasoisena ei ole edennyt ja kaupungin tilojen käyttöä ei ole pystytty tehostamaan tavoitteen mukaisesti. Henkilöstösuunnittelussa on korostunut kaupungin tasolla henkilötyövuosien määrä. Tavoitteena ollutta työvoiman käytön alenemaa ei saavutettu. Lomautusten ja talkoovapaiden avulla saatiin vuonna 2009 säästöjä noin 7 milj. euroa (-172,5 henkilötyövuotta). Kokonaisuudessaan henkilöstökulujen kasvu pysyi vuoden aikana kohtuullisella 0,4 %:n tasolla. Henkilöstösuunnittelun haasteena on henkilöstön määrän ja osaamisen tarpeen kytkentä toiminnan suunnitteluun sekä henkilöstön työhyvinvoinnista huolehtiminen. Tuotantotapojen ja rakenteiden kehittäminen on talousohjelmassa painottunut sosiaali- ja terveystoimeen. Kehittämistyössä edetään, mutta ei suunnitellussa aikataulussa. 3. Tilinpäätöksen toimintakertomuksessa kaupunginhallitus on antanut selonteon sisäisen valvonnan, riskienhallinnan sekä konsernivalvonnan järjestämisestä. Selonteko liittyy toimintakertomuksessa esitettävään selvitykseen toiminnallisten ja taloudellisten tavoitteiden toteutumisesta kunnassa ja kuntakonsernissa. Selonteossa todetaan muun muassa, että ohjeistuksen tasolla sisäinen valvonta on vastuutettu selkeästi, mutta käytännössä sisäisessä valvonnassa on kehittämistarpeita. Selonteossa todetaan myös, että kaupunginhallituksen yleisiin tehtäviin kuuluu vastata organisaation tuloksellisesta toiminnasta sekä seurata kaupunginvaltuuston asettamien tulostavoitteiden toteutumista. Kaupungissa on päästy eteenpäin muun muassa konserniohjeiden osalta sekä talouden tasapainottamiseen liittyvien suunnitelmien valmistelussa. Sisäisen valvonnan kehittämisen tarpeen osoituksena voidaan pitää esimerkiksi sosiaali- ja terveystoimen määrärahojen ylitystä sekä raportoinnin puutteellisuutta kaupunginhallituksen vuoden 2009 tuloskortiston tavoitteiden toteutumisesta. Sekä kaupungin että koko konsernin riskienhallintaa on pidetty toimintakertomuksen selonteon mukaan kehittämisalueena. Riskienhallinnan kehittäminen onkin olennainen osa toiminnan kehittämistä ja muuttuviin tilanteisiin varautumista. Toimiva riskienhallinta edellyttää riittävää ja oikea-aikaista raportointia - organisaation kaikilla tasoilla. Tarkastuslautakunnan näkemyksen mukaan talouden tasapainottamisessa tulee edelleen kiinnittää erityistä huomiota toiminnan ja talouden pitkän aikavälin suunnitteluun lyhytjänteisen vuosisuunnittelun ohella. Arvioinnin lähtökohtia: Valtuustokaudelle laadittu Turku-strategia on ollut voimassa vielä vuonna Arviointi pohjautuu muun muassa tarkastuslautakunnan ja revisiotoimiston tekemiin selvityksiin ja kuulemisiin, tilinpäätösaineistoon ja siihen liittyvään raportointiin, kaupunginhallituksen ja hallintokuntien toimintaan liittyviin selvityksiin ja kaupungin hallintoelinten kokousten esityslistoihin ja kokouspöytäkirjoihin. Tietolähteinä on lisäksi käytetty kaupungin ulkopuolisten tahojen laatimia selvityksiä ja vertailuja. Liitteessä 1 on kerrottu tarkemmin tarkastuslautakunnan toiminnasta vuonna Vuoden 2009 arviointi ei ole ennen tarkastuslautakunnan hyväksyntää ollut lausunnolla arviointikohteiden tilivelvollisilla tahoilla.
5 VUODEN 2009 ARVIOINTI 3 SISÄLLYSLUETTELO Tiivistelmä 1 Talouden tunnusluvut ja vertailut muihin kaupunkeihin Talouden tasapainottaminen ja toiminnan suunnittelu Palveluverkko ja toimitilat Henkilöstöhallinnon strategiset tavoitteet Vuoden 2009 lomautukset ja talkoovapaat Tuotantotavat ja -rakenteet Hallinnon tuottavuuden parantaminen Kestävän kehityksen näkökulma Kaupungin sisäinen valvonta, riskienhallinta ja konsernivalvonta Allekirjoitukset...43 LIITTEET...45 Liite 1 Turun kaupungin hallinnon ja talouden tarkastus...46 Liite 2 Kaupunginvaltuuston päättämät talousarviomuutokset vuonna Liite 3 Palveluverkko ja toimitilat -tavoitteisiin liittyvä päätöksenteko...55
6 1 Talouden tunnusluvut ja vertailut muihin kaupunkeihin 1 4 Turun kaupungin tilikauden 2009 tulos oli + 17,6 milj. euroa. Poikkeama verrattuna lisätalousarviolla muutettuun talousarvioon oli + 29,4 milj. euroa. Tilinpäätöksen ylijäämä oli 7,2 milj. euroa. Konsernituloslaskelman osoittama konsernin tilikauden tulos oli + 27,2 milj. euroa. Konsernin vuosikate oli 123,4 milj. euroa. Konsernituloslaskelman mukainen tilikauden ylijäämä vuonna 2009 oli 7,1 milj. euroa. Toimintakertomuksessa on annettu selonteko konsernitilinpäätökseen sisältyvistä yhteisöistä. Tilintarkastajan mukaan konsernin tilikauden tulos on 4,2 milj. euroa liian pieni konsernitilinpäätökseen yhdistämättä jätetyn säätiön takia. Vuoden 2009 talousarvion noudattamista koskevien määräysten mukaan kaupunginvaltuustoon nähden sitovia ovat talousarviokirjassa rasteroinnilla ilmaistut määrärahat ja tuloarviot tai netto. Toimielimen käyttötalousosan määrärahat ja investointiosan määrärahat ovat erikseen sitovia. Määrärahan säästöä käyttötalousosassa ei voida käyttää ilman kaupunginhallituksen lupaa investointiosan määrärahan ylityksen katteena tai päinvastoin. Kaupunginvaltuuston hyväksymää määrärahaa saadaan ao. toimielimen päätöksellä ilman kaupunginvaltuuston erillistä päätöstä ylittää tulojen ylittymistä tai uusia tuloja vastaavalla määrällä, mikäli samanaikaisesti toteutuvat seuraavat edellytykset: tulot ovat valtionosuuksia, EU-rahoitusta, sponsorituloja tai ulkopuoliseen tilaukseen perustuvia tuloja, menon lisäys tulee täysin katetuksi tulojen lisäyksellä ja tulon kertyminen on varmaa ylittyvillä tuloilla ja menoilla on suora, perusteltu syy-yhteys. Lisäksi ao. toimielimen edellytetään pitävän luetteloa edellä olevan mukaisesti tehdyistä päätöksistä. Liitteessä 2 on esitetty kaupunginvaltuuston päättämät muutokset vuoden 2009 talousarvioon. Tulojen ja menojen tasapaino Tilinpäätöksen toimintakate oli - 834,7 milj. euroa (v ,2 milj. euroa). Toimintakate toteutui 12,2 milj. euroa lisätalousarviossa budjetoitua huonompana (TA 2009 muutoksin - 822,4). Vuoteen 2008 verrattuna kaupungin nettokäyttömenot kasvoivat 33,5 milj. eurolla (+ 4,2 %). Toimintamenoista henkilöstökulujen osuus oli 49,3 % ja palvelujen ostojen 34,3 %. Henkilöstökulujen kasvu vuoteen 2008 verrattuna oli 2,3 milj. euroa (+ 0,4 %). Henkilöstökuluja pystyttiin vähentämään talkoovapailla ja lomautuksilla noin 7,1 milj. eurolla. Toimintakate kuvaa sitä nettokäyttömenojen määrää, joka jää rahoitettavaksi verotuloilla ja valtionosuuksilla. 1 Tunnuslukujen lähteinä on käytetty Turun kaupungin tilinpäätöksiä, Helsingin kaupungin tietokeskuksen julkaisemaa erikoistutkija Heikki Helinin analyysia suurten kaupunkien tilinpäätöksistä, Suomen Kuntaliiton tekemiä kyselyitä ja Tilastokeskuksen materiaalia.
7 5 Kuntaliiton helmikuussa 2010 julkaiseman Kuntien ja kuntayhtymien tilinpäätösarviot 2009 mukaan kuntien menojen voimakas kasvu yhdessä verotulojen heikon kehityksen kanssa johti viime vuonna kuntien vuosikatteiden alenemiseen ja lainakannan tuntuvaan kasvuun. Turun kaupungin vuosikate on vuodesta 2004 kehittynyt seuraavasti: Taulukko 1. Turun kaupungin vuosikate (1 000 ) vuosina Vuosikatteen ollessa miinusmerkkinen tulorahoitus ei riitä edes vuosittaisen toiminnan ylläpitämiseen (käyttömenojen kattamiseen). Turun kaupungin vuosikate parani lähes 50 milj. euroa edellisvuoteen verrattuna (ks. taulukko 1). Kuntaliiton suositusten mukaan kunnan talous on tasapainossa, kun vuosikate on vähintään poistojen suuruinen. Poistojen tulisi vastata keskimääräistä vuotuista korvausinvestointitarvetta. Korvausinvestoinnit kattava vuosikate tarkoittaa, ettei kunnan tarvitse velkaantua, realisoida käyttöomaisuuttaan tai pitkäaikaisia sijoituksiaan eikä vähentää toimintapääomaansa pitääkseen palvelujen tuotantovälineet toimintakunnossa. Jos uusinvestointeja tehdään ja jos niitä halutaan rahoittaa muullakin kuin lainanotolla tai omaisuuden myynnillä, tulisi vuosikatteen riittää myös uusinvestointeihin. Vuosikate oli 72,8 milj. euroa, mikä oli 29,1 milj. euroa budjetoitua suurempi. Vuosikatteeseen vaikuttavia verotuloja ja valtionosuuksia kertyi 2,8 % budjetoitua enemmän. Tilinpäätöksen toimintakertomuksen mukaan rahoitusmarkkinoilla vuoden 2008 lopulla tapahtunut omaisuusarvojen jyrkkä pudotus heijastui arvopapereiden hintoihin vielä alkuvuodesta Maaliskuussa tapahtui käänne ja rahoitusmarkkinoiden tasapainottuminen vuoden 2009 aikana mahdollisti kurssien nousun niin osake- kuin korkomarkkinoilla. Vuoden 2008 tilinpäätöksessä tehtiin 31,9 milj. euron arvonalentumiskirjaukset kaupungin omistamiin rahoituspapereihin. Osakekurssien nousun myötä rahoitustuottoihin kirjattiin 13,2 milj. euroa rahoitusarvopapereiden arvonalennusten palautuksia. Vuonna 2009 rahoitustuotot olivat 39,8 milj. euroa rahoituskuluja suuremmat. Korkokulut laskivat lähes 9 milj. eurolla edelliseen vuoteen verrattuna korkotason laskun johdosta. Vuosikate ilmoittaa tulorahoituksen, joka jää käytettäväksi investointeihin, sijoituksiin ja lainanlyhennyksiin. Vuonna 2009 vuosikate prosentteina poistoista oli Turussa 130,1 %. Kyseinen prosenttiluku kasvoi edellisestä vuodesta (v ,4 %) ja se olikin paras kuuden suurimman kaupungin vertailussa. Kymmenen suurimman kaupungin vertailussa Turun sijoitus on kolmanneksi paras, kun mukana ovat Lahti (139 %) ja Pori (135 %).
8 Taulukko 2. Suurten kaupunkien vuosikate prosentteina poistoista vuosina VUOSIKATE / POISTOT, % Jos tunnusluku vuosikate prosentteina poistoista on vähintään 100, on kunnan talous Kuntaliiton suosituksen mukaan tasapainossa. Jos tunnusluvun arvo on plusmerkkinen, mutta pienempi kuin 100, on kunnan talous heikko tai heikkenevä. Tunnusluvulla osoitetaan, kuinka monta prosenttia tuloslaskelman mukaisista poistoista vuosikate kattaa Helsinki Espoo Tampere Vantaa Turku Oulu Lähde: Heikki Helin 2009 ja 2010 Tulorahoituksen riittävyys suhteessa veroprosentin suuruuteen Tulorahoituksen riittävyyden arvioinnissa on otettava huomioon veroprosentti, jolla vuosikate on saatu aikaan. Suurimpien kaupunkien tuloveroprosentit pysyivät vuonna 2009 samana kuin vuonna 2008 lukuun ottamatta Poria (v ,25 / v ,00) vaihdellen Lahden 19,00 prosentista Espoon ja Helsingin 17,50 prosenttiin. Turun ja kahden muun kaupungin veroprosentti 18,00 oli hieman alle kymmenen suurimman kaupungin keski-arvon (18,20). Valtuusto päätti vuoden 2010 veroprosentiksi 18,75 (kv ). Tasapainoisen talouden arviointikriteerinä voidaan käyttää myös kunnallisen tuloverokertymän muutosta suhteessa vertailukuntien keskiarvon muutokseen. Turun tuloveron muutosprosentti vuonna 2009 oli 2,7 % (v milj. / v milj. ), joka oli hieman suurempi kuin kuuden suurimman kaupungin keskiarvo 2,6 % (v Turku 5,2 % ja kuuden suurimman keskiarvo 6,8 %). Suurten kaupunkien kokonaisverotulojen muutokset ovat jääneet huomattavasti pienemmiksi verrattuna tuloveron muutoksiin. Muun muassa kolmen suurimman kaupungin, Helsingin, Tampereen ja Espoon verotulot vähenivät edellisvuodesta (Lähde: Heikki Helin 2010, Suurten kaupunkien tilinpäätökset). Kunnan verotulot muodostuvat pääasiassa tuloverosta, kiinteistöverosta ja yhteisöverosta. Tärkein verotulo kunnalle on tulovero. Tilinpäätöksen mukaan kokonaisverotulot vuonna 2009 olivat 574,5 milj. euroa. Kasvua edelliseen vuoteen verrattuna oli 1,0 milj. euroa eli 0,2 %. Kuntien keskimääräinen verotulojen vähennys vuonna 2009 oli 0,04 %. Turun talousjohdon arvion mukaan kaupungin verotulot vuonna 2010 vähenevät lähes 19 milj. euroa. Vuoden 2010 talousarviossa verotuloja arvioidaan kertyvän 561,5 milj. euroa. Arvio perustuu vuoden 2009 tilinpäätöksen laadintahetken tietoihin. Turun kaupungin työttömyysaste nousi voimakkaasti vuoden 2009 lopulla. Työttömyyden vaikutuksia verotulojen sekä myynti- ja maksutulojen kehitykseen sekä peruspalvelujen kysynnän muutokseen seurataan.
9 7 Valtionosuuksia kertyi vuonna 2009 tilinpäätöstietojen mukaan 293,2 milj. euroa. Kasvua edelliseen vuoteen oli 22,5 milj. euroa (8,3 %). Kaupunginvaltuusto on vuoden 2009 aikana päättänyt talousarvion määrärahojen muutoksista, jotka on katettu valtionosuuksilla. Tulorahoituksen riittävyys investointeihin Vuosikatteiden ja poistojen vertailun (vuosikate/poistot, %) ohella tulorahoituksen riittävyyttä voidaan arvioida investointien tulorahoitusprosentin avulla. Varsinaisen toiminnan tulorahoituksella kaupunki kattoi 101,6 % investointien omahankintamenosta vuonna 2009 (v ,7 %). Tulorahoituksella katettava osuus oli Turussa selvästi yli suurten kaupunkien keskiarvon 63,1 %. Suurista kaupungeista ainoastaan Turku pystyi vuonna 2009 kattamaan vuosikatteellaan investointien omahankintamenot. Muilla kaupungeilla investointien tulorahoitusprosentti oli pienempi kuin 100. SUURIMPIEN KAUPUNKIEN INVESTOINTIEN TULORAHOITUS % Helsinki 85,3 77,9 51 Espoo 116,9 31,8 57 Tampere 98,0 62,3 53 Vantaa 49,1 62,9 47 Turku 67,5 32,7 102 Oulu 61,1 51,4 49 Lähde: Heikki Helin 2008, 2009 ja 2010 Taulukko 3. Suurten kaupunkien investointien tulorahoitusprosentti vuosina Kokonaisrahoituksen tasapaino Kokonaisrahoituksen tasapainoisuuteen liittyvät käsitteet vakavaraisuus ja maksuvalmius, jotka muodostavat kokonaisuutena kunnan rahoitusaseman. Vakavaraisuutta voidaan mitata muun muassa seuraavilla mittareilla: omavaraisuus -%, suhteellinen velkaantuneisuus -% ja lainat /asukas. Maksuvalmiuden osalta kysymys on kaupungin päivittäisistä maksuvelvoitteista suoriutumisesta. Kaupungin maksuvalmius säilyi vuoden aikana hyvänä. Omavaraisuusaste kuvaa kunnan vakavaraisuutta ja kykyä selviytyä pitkän aikavälin sitoumuksista. Omavaraisuuden hyvänä tavoitetasona voidaan pitää kuntatalouden keskimääräistä 70 %:n omavaraisuutta. Alle 50 %:n omavaraisuusaste kunnalla merkitsee suurta velkarasitetta ja heikkoa omavaraisuutta.
10 Turun kaupungin talous kehittyi vuonna 2009 odotettua suotuisammin, mikä johtui monesta kertaluonteisesta, osin kaupungin tekemisistä riippumattomasta tekijästä. Tasapainoinen talous säilyy tulevaisuudessa kovana haasteena.
11 9 Turun kaupungin omavaraisuusaste on usean vuoden tasaisen heikentymisen jälkeen kääntynyt vähäiseen nousuun. Turun omavaraisuusasteen (%) kehitys ,5 61,7 58,9 55,4 54,9 55,8 Omavaraisuusaste, % = 100 x (oma pääoma + poistoero ja vapaaehtoiset varaukset) / (koko pääoma - saadut ennakot) Taulukko 4. Turun omavaraisuusasteen (%) kehitys vuosina Suhteellinen velkaantuneisuus kertoo, kuinka paljon käyttötuloista tarvitaan vieraan pääoman takaisin maksuun. Kunnan kannalta tilanne on sitä parempi, mitä pienempi luku on. Tunnusluvun arvoon eivät vaikuta käyttöomaisuuden ikä, arvostus tai poistomenetelmä, joten tunnusluku on käyttökelpoinen kuntien välisessä vertailussa. Turun kaupungin suhteellinen velkaantuneisuus vuonna 2009 oli 42,7 %. Suurimpien kaupunkien keskiarvo oli 46 %. Kriisikunnan suhteellisen velkaantuneisuuden raja on vähintään 50 %. Suhteellinen velkaantuneisuus, % Turussa vuosina % 40,3 % 41,9 % 47,9 % 44,1 % 42,7 % Taulukko 5. Suhteellinen velkaantuneisuus, % Turussa vuosina Suhteellinen velkaantuneisuus, % = 100 x (vieras pääoma - saadut ennakot) / käyttötulot. Vieras pääoma sisältää henkilöstökassatalletukset. Turun kaupungin lainat vähentyivät vuoden 2009 aikana ja olivat euroa asukasta kohden. Turussa lainat /asukas on kehittynyt seuraavasti: Turun kaupungin lainat /asukas Taulukko 6. Turun kaupungin lainat ( /asukas) vuosina Kuntien lainakantojen euromääräinen vertailu ei anna täysin oikeaa kuvaa kuntien tilanteesta suhteessa toisiinsa, koska kuntien organisaatiorakenteet poikkeavat hyvinkin paljon toisistaan. Lainakantojen vertailussa olisi parempi käyttää vertailulukuina konsernin lainakantaa.
12 10 Konsernin lainat /asukas lisääntyivät edelleen vuonna 2009 Turun kaupungin tilinpäätöksen mukaan ollen /asukas (vuonna /asukas). Lainat /asukas Konsernin lainat /as Helsinki Espoo Tampere Vantaa Turku 1 914*) 1 869*) 5 994**) 6 256**) Oulu Lähde: Heikki Helin/2009, 2010 *) Luku on oikaisematon lainakanta eli korolliset velat sisältävät henkilöstökassa- ja konsernitilipääomat. **) Luku on oikaisematon konsernin lainakanta eli luku sisältää henkilöstökassatalletukset. Taulukko 7. Lainakannat suurimmissa kaupungeissa vuosina 2008 ja 2009 Turun kaupungin lainakanta on vähentynyt vuoden 2008 tilanteesta 6,9 milj. euroa ollen milj. euroa. Korollinen velka sisältää henkilöstökassatalletuksia 58 milj. euroa ja konserniyhteisöjen kassatalletuksia 35 milj. euroa. Peruskuntien lainakannan ja konsernilainakannan lisäksi kunnan rahoitusasemaan vaikuttavat erilaiset vastuusitoumukset. Suurin osa Turun kaupungin takausvastuista muodostui konserniyhtiöiden puolesta. Merkittävissä takausvastuissa ei tapahtunut vuoden 2009 aikana suuria muutoksia. Takausvastuut lisääntyivät vuodesta milj. euroa sisältäen muun muassa kaupungin vesi- ja vuokrataloyhtiöille annetut takaukset.
13 11 Tilikauden ylijäämä Turun kaupungin tilinpäätös vuodelta 2009 oli 7,2 milj. euroa ylijäämäinen. Tämä ylijäämä syntyi muun muassa seuraavien kertaluonteisina pidettävien tekijöiden myötävaikutuksella:... vaikutus verokertymä/ ed.vuoden tilitykset 10,3 milj. euroa verokertymä/ jako-osuuden muutos 8,3 milj. euroa talkoovapaat ja lomautukset 7,1 milj. euroa rahoitusarvopaperien arvonalennusten palautus 11,3 milj. euroa yhteensä 37 milj. euroa Yhteisöveron jako-osuutta kunnille on korotettu määräajaksi Muiden verojen osalta kuntaryhmän jako-osuutta säädellään jatkuvasti. Vuoden 2009 viimeisessä eli kolmannessa talouden seurantaraportissa ennustettiin koko vuoden kunnallisverokertymäksi 487,2 miljoonaa euroa, mikä oli peräti 9,9 miljoonaa euroa toteutunutta vähemmän. On mahdollista, että ennusteessa ei otettu huomioon marraskuussa 2009 edelliseltä vuodelta saatua lopullista noin 10 miljoonan euron kunnallisverotilitystä. Tarkastuslautakunta toteaa, että Turun kaupungin talous kehittyi vuonna 2009 odotettua suotuisammin, mikä johtui monista kertaluonteisina pidettävistä, osin kaupungin tekemisistä riippumattomista tekijöistä: verokertymä oli poikkeuksellisen hyvä; kuntien jako-osuutta muutettiin määräajaksi sekä saatiin takautuvia edellisen vuoden veroja kulujen kasvua pystyttiin hillitsemään; osittain talkoovapaiden ja lomatusten takia vuoden 2008 rahoitusarvopapereiden alennuskirjausten osittainen palautuminen Turun kannalta oli hyvä asia, että pitkä alijäämäisten tilinpäätösten kausi saatiin katkaistua. Tasapainoinen talous säilyy myös vuonna 2010 kovana haasteena. Kaupunki joutuu turvautumaan kertaluonteisiin vuokra-asuntojen myynteihin. Vuoden 2010 talousarvion satunnaisiin tuottoihin on merkitty yksittäisten vapaarahoitteisten asuntojen myyntivoittoja 25 miljoonan euron edestä. Ennen myyntiä TVT asunnot Oy ja Kiinteistö OY Lehtolaakso fuusioidaan ja myytävät 449 kpl vuokra-asuntoja eriytetään omaan yhtiöönsä. Eriytetty yhtiö on kaupungin omistama tytäryhtiö, joka voidaan myydä ilman veroseuraamuksia. Vuokra-asunnot on tarkoitus myydä luotettavalle ja vakavaraiselle kotimai-
14 12 selle institutionaaliselle sijoittajalle. Yhtiöiden fuusio on rekisteröitävissä aikaisintaan heinäkuussa 2010 ja tarjouspyyntö julkaistaan nykyisen aikataulun mukaan syyskuussa Asuntojen myynnin onnistuminen suunnitellusti vuoden 2010 aikana on tärkeää, sillä muuten kaupungin alijäämä vuoden ensimmäisen talouden seurantaraportin mukaan uhkaisi nousta peräti 18 miljoonaan euroon. Talousarvio 2010 ilman tuota myyntivoittoa olisi yli 27 miljoonaa euroa alijäämäinen. Rahoitus- ja sijoitustoiminta Kaupunginhallitukselle on helmikuussa 2009 esitelty keskushallinnon tilaaman rahoitus- ja sijoitustoimintaa koskevan asiantuntija-arvioinnin johtopäätöksiä. Arvioinnin tekijänä oli Kuntarahoituksen tytäryhtiö Inspira Oy. Strategisen tason havaintona esitetään kaupungin rahatoimen luopumista sijoitustoiminnasta siirtämällä voimavaroja rahoitukseen. Luopumisen perusteina mainitaan, ettei kaupungin velkaantuminen ole väliaikaista (velkavetoinen sijoitustoiminta ei ole kaupungin tehtävä), etteivät sijoitustoiminnasta saatavat lisätuotot ole olennaisia rahoitustoimen kannalta ja että rahatoimen resursseille on muutakin käyttöä. Kaupunginhallituksen hyväksymässä sijoitussuunnitelmassa vuodelle 2010 ei ole suunniteltu sijoitustoiminnasta luopumista. Sen sijaan Vahinkorahaston osalta on tarkoitus ulkoistaa osa rahaston omaisuuden hoidosta. Pääpaino ulkoistamisessa olisi osakesijoittamisessa, jota tehtäisiin ns. ETF (Exchange Traded Fund) instrumenttien avulla. Kaupunginvaltuusto on hyväksynyt kaupungille uudet Rahoitus- ja sijoitustoiminnan periaatteet. Tämä uusi ohjeistus päivittää ja selkeyttää rahoitus- ja sijoitustoiminnan ohjausta selvästi. Rahoitus- ja sijoitustoiminnan ensisijaisena tehtävänä on tukea Turku -konsernin reaaliprosessien toimintaa ja huolehtia omaisuuden arvon säilyttämisestä. Konsernirahoituksen hoito on keskitetty konsernin sisäisen otto- ja antolainauksen, varojen ja velkojen, likviditeetin sekä osittain rahoitusriskien hallinnan osalta talouden vastuualueelle, joka toimii konsernin sisäisenä pankkina. Kaupunginvaltuusto päättää rahoitus- ja sijoitustoiminnan periaatteista, rahatoimen resursseista, rahastojen sääntöjen antamisesta sekä talousarviossa pitkäaikaisen velan muutoksesta. Kaupunginhallituksen tehtävänä on johtaa ja valvoa rahoitus- ja sijoitustoimintaa osana talouden hoitoa. Rahoitus- ja sijoitustoiminnan periaatteiden mukaan kaupungin sijoitustoiminnan tulee lähtökohtaisesti olla taloudellisesti tuottavaa. Vähimmäisvaatimuksena voidaan pitää sijoitusten reaaliarvon säilyttäminen huomioiden sijoitustoiminnan hoitamisesta aiheutuvat kustannukset. Sijoituskohteen toimiala tai toimintatavat eivät voi olla ristiriidassa kunnan yhteiskunnallisten velvoitteiden ja periaatteiden kanssa. Ristiriitatilanteessa eettiset arvot ylittävät taloudelliset arvot ja lyhyen aikavälin tuottotavoitteet ovat alisteisia kestävän kehityksen tavoitteille.
15 13 Kaupungin rahoitus- ja sijoitustoiminnan periaatteet on päivitetty. Kaupungin varojen hallinnassa tulee noudattaa huolellisuutta ja välttää hallitsematonta riskinottoa. 2 Talouden tasapainottaminen ja toiminnan suunnittelu Turun kaupungille laadituissa talousohjelmissa ja lisätalousarviossa 2009 talouden tasapainottamiseen on pyritty muun muassa asettamalla tavoitteita liittyen palveluverkkoon ja toimitiloihin, henkilöstöön sekä tuotantotapoihin ja rakenteisiin. Selkeästi mitattavien ja sekä toiminnan että talouden kannalta mielekkäiden ja toimivien tavoitteiden asettaminen on huomattu hyvin vaikeaksi tehtäväksi. Suuri osa tavoitteista on vielä saavuttamatta, mutta tavoitteiden suuntaisia toimintoja ja prosesseja on saatu käyntiin. 2.1 Palveluverkko ja toimitilat Talousohjelmaan liittyvänä hankkeena tarkastellaan kaupungin palveluverkkoa ja tilojen yhteiskäyttöä. Hallintokunnat laativat palveluverkkosuunnitelmiaan omista lähtökohdistaan ja kaupungin tilahallinnan kokonaistarkastelu on ollut puutteellista. Kaupungin käytössä olevien tilojen määrä on kaupunginvaltuuston päättämistä tilamäärän vähentämistavoitteista huolimatta pikemminkin kasvanut kuin vähentynyt. Osana Talousohjelmaa on päädytty tekemään Palveluverkkotarkastelu. Palveluverkkoa tulee tarkastella toisaalta asukkaan/asiakkaan saamien palvelujen saavutettavuuden ja toimivuuden kannalta ja toisaalta palvelujen tuotantovälineenä tehokkuuden ja taloudellisuuden kannalta. Tarkastelussa tulee pyrkiä ratkaisuihin, joiden avulla asiakkaiden tarvitsemat palvelut voidaan hoitaa taloudellisesti ja tehokkaasti palvelujen erityispiirteet huomioon ottaen. Samalla tulee varautua väestö- ja kaupunkirakenteen muutoksiin. Tavoitteet Kaupungin palveluverkkoa ja toimitilojen käyttöä halutaan tehostaa ja tähän liittyvistä tavoitteista on tehty jo useita päätöksiä. Talousarvioon 2009 (kv ) sisältyvissä koko kaupunkia koskevissa valmistelutehtävissä todetaan: Kaupungin palveluverkkoa ja tilojen yhteiskäyttöä tarkastellaan osana talousohjelmia, mutta sen painoarvoa nostetaan. Tarkoituksena on arvioida koko kaupungin palveluverkon laajuutta a) sektoreiden sisällä ja b) sektoreiden välillä. Apulaiskaupunginjohtajat vastaavat valmistelusta omien sektoreidensa osalta. Kaupunginjohtaja on prosessin omistaja ja ottaa kantaa yli sektoreiden meneviin tilakysymyksiin. Kattavampi listaus tehdyistä päätöksistä on koottu liitteeseen 3.
16 Hallintokuntien tulee palveluverkko- ja muissa tilojen käyttöä koskevissa suunnitelmissaan ottaa huomioon tilojen tehokas käyttö sekä yhteiskäyttö muiden hallintokuntien kanssa
17 Toimeenpano ja toteutuma 15 Kaupunginhallitus on käsitellyt palvelualueittain 2 tehdyn tarkastelun kaupungin tilakokonaisuuksista (palveluverkkotarkastelu). Kyseisessä tarkastelussa on käyty läpi yhdeksällä eri palvelualueella olevat kaupungin tilat ja tehty jokaista aluetta varten omat toimenpide-ehdotuksensa. Kaupunginhallitus on päättänyt kaupunginvaltuuston päättämän talousohjelman täytäntöönpanosta palveluverkkotarkastelun osalta seuraavasti: - kukin apulaiskaupunginjohtaja vastaa oman sektorinsa osalta, kansliapäällikkö vastaa koko kaupungin yhteenvedosta, - jatkovalmistelutyön tulee olla valmiina syyskuun 2009 loppuun mennessä. Konkreettista esitystä palveluverkkotarkastelun jatkotyöstä ei ole vielä esitetty. Kaupunginhallituksessa on käsitelty joitakin sektoreiden näkökulmasta esitettyjä kommentteja palveluverkkotarkasteluun. Kommenteista käy ilmi muun muassa, että sektoreiden välistä yhteistyötä kaivataan paljon enemmän. Koko kaupungin edun huomiointi tilakysymyksissä on toistaiseksi jäänyt lähinnä tavoitteiden tasolle. Yksi tärkeä lähestymistapa palveluverkon tarkasteluun on seudullinen näkökulma. Esimerkkejä toimeenpanosta Palvelutoimessa talousohjelmaan kuuluvista rakenteellisista kehittämishankkeista yksi on ollut Palveluverkon tarkastelu. Siitä todetaan: Palveluverkon tarkastelulla luodaan kattavampi ja yhdenvertaisempi palveluverkko. Kasvavalla yhteistyöllä kolmannen sektorin kanssa saadaan enemmän järjestövetoisia tiloja sekä järjestötoimijoiden yhteisiä palvelupisteitä. Prosessien kehittäminen ja tehostaminen vähentää henkilöstökuluja pitkällä aikajänteellä. 2 Kaupunki on jaettu seuraaviin yhdeksään palvelualueeseen: Hirvensalo-Kakskerta, Skanssi- Uittamo, Varissuo-Lauste, Keskusta, Pansio-Jyrkkälä, Länsikeskus, Nummi-Halinen, Runosmäki-Raunistula ja Maaria-Paattinen.
18 16 Palveluverkon tarkastelussa tavoiteltuja vaikutuksia palvelutoimen palveluverkkoon ja tilojen käyttöön on koottu alla olevaan taulukkoon: Kehittämishanke Palveluverkon tarkastelu/ esimerkkejä toimenpiteistä: - asiakaspalvelupisteiden yhdistäminen - palveluprosessien tarkastelu - yhteistyö muiden hallintokuntien ja ulkopuolisten toimijoiden kanssa - virtuaalinen nuorisotila - lähipalveluverkon tarkastelu Vaikutus palveluverkkoon ja tilojen käyttöön - rationalisoitu palveluverkosto - kattavampi ja yhdenvertaisempi palveluverkko sopimalla yhteistyöstä toisten hallintokuntien ja ulkopuolisten toimijoiden kanssa - järjestövetoisten tilojen määrän kasvu (nuorisotoimi) - tilojen yhteiskäyttö - käyttöasteen nousu - järjestötoimijoiden yhteiset palvelupisteet (lastentalo/ perhetalo) Taulukko 8. Palveluverkon tarkastelussa tavoitellut vaikutukset palvelutoimen palveluverkkoon (Turun kaupungin talousohjelma ) Talousohjelman seurannassa (kv ) todettiin palvelutoimen osalta: Palveluverkkotyöryhmän esittämät toimenpide-ehdotukset käsiteltiin sektorin laajennetussa johtoryhmässä kesäkuussa ja yhteistä työskentelyä jatkettiin investointiesitysten osalta elokuussa. Yhteistä käsittelyä pidettiin hyvänä ja tätä toimintamallia jatketaan myös tulevaisuudessa. Karttapohjaisen paikkatietojärjestelmän hyödyntämistä suunnittelussa pidettiin erittäin hyvänä ja työtä helpottavana. Työn kolmannessa vaiheessa yhteistyötä tulee lisätä sektoreiden välillä. Hallintokuntien erilliset palveluverkkosuunnitelmat tulee synkronoida ja palveluverkkoa tulee tarkastella kokonaisuutena yli hallintokuntarajojen. Sosiaali- ja terveystoimen kehittämishankkeet talousohjelmassa ja lisätalousarviossa 2009 sisälsivät Sosiaali- ja terveystoimen yhdistämisen jatkotoimenpiteet. Vuonna 2008 silloiset sosiaali- ja terveyslautakunnat vahvistivat vuoden 2009 talousarvioehdotuksensa yhteydessä talousohjelman, johon sisältyi tavoitteita vuosille Tavoitteet olivat sekä euromääräisiä että kysyntään pohjaavaa kasvukäyrää 5 prosentilla tasaavia ja siten kustannuskehitystä hillitseviä. Euromääräisiä tavoitteita asetettiin toimitilatarkastelulle. Rakenteisiin ja tuotantotapoihin vaikuttavia tavoitteita ovat esimerkiksi: terveysasemaverkko varhaiskasvatuksen palveluverkko perusterveydenhuollon kehittämissuunnitelman toteuttaminen Peruspalvelulautakunta on hyväksynyt Perusterveydenhuollon toimipisteverkon, jonka mukaisesti neljä terveysasemaa lakkautetaan ja jäljelle jää yhdeksän terveysasemaa.
19 17 Osaamis- ja elinkeinotoimen talousohjelmaan sisältyi Päivähoidon ja varhaiskasvatuksen organisointi. Tämän osalta esitettiin: - Päivähoito/varhaiskasvatus siirretään opetustoimeen Varhaiskasvatuksen siirto osaksi opetustoimea on sekä pedagogisen yhteistyön että järkevän toimipaikkaverkoston kannalta perusteltua. Joulukuussa 2009 valtuusto päätti varhaiskasvatuksen siirrosta opetustoimeen alkaen (kv ). Kesäkuussa valtuusto oli jo päättänyt merkittävästä kouluverkkoratkaisusta (kv ). Siitä saatavat edut näkyvät vasta vuosien aikana. Toisaalta aiempien vuosien (2005 ja 2007) kouluverkkoratkaisut konkretisoituvat tällä hetkellä ja asetetut tavoitteet ovat toteutumassa. Koko kaupungin osalta palveluverkkotarkastelun yhteenveto ei ollut vielä toukokuussa 2010 valmistunut. Sektorirajojen yli menevät ja koko kaupunkia koskevat konkreettiset esitykset palveluverkon kehittämisestä antavat vielä odottaa itseään. Palveluverkko kestävän kehityksen näkökulmasta Kestävän kehityksen ohjelmaan kirjattiin tavoite: Lähipalveluverkon kehittäminen kaavoituksen keinoin. Tavoitteen taustalla oli ajatus kaupunkirakenteen tiivistämisestä ja eheyttämisestä niin, että se vähentäisi tarvittavaa liikkumisen ja liikenteen määrää. Vireillä on kantakaupungin eheyttä vahvistavia erillisiä kehityshankkeita: Kakolan, Telakkarannan ja VR konepajan alueet tarjoavat olemassa olevan kaupunkirakenteen äärellä vetovoimaisia kohteita palvelujen ja työpaikkojen sijoittumiselle kestävällä tavalla. Kestävän kehityksen näkökulmasta voidaan sanoa, että kaavataloudellisiin laskelmiin tulisi sisällyttää kaupungin palveluverkon ylläpidon pitkän aikavälin kustannuksia ja miksei jopa aiheutuvia kustannuksia yksityistalouden puolella (esim. liikkumiseen käytettävän ajan arvo). Toisaalta tarve ja tavoitteet pientalotonttien tarjonnan lisäämiseen on johtanut osaltaan kaupunkirakennetta hajauttavaan kaavoittamiseen: tontteja on kaavoitettu saarille ja muille alueille, joissa ei ole olemassa olevaa lähipalveluverkkoa. Osana kaupungin talousohjelmaa ja lähikirjastojen kehittämisprojektia nuorisotoimi ja kirjasto ovat vuodesta 2008 alkaen suunnitelleet yhteistyössä nuorisotoimen ja kirjaston yhteisiä palvelupisteitä neljään lähiöön (Lauste, Härkämäki-Jyrkkälä, Ilpoinen ja Varissuo). Näistä toteutukseen ollaan etenemässä Lausteella, Härkämäki-Jyrkkälässä sekä Ilpoisissa. Kestävän kehityksen raportoinnissa seurataan muun muassa sitä, kuinka suurella osalla asukkaista tietyt keskeiset palvelut ovat helposti kävelyetäisyydellä (300 m/700 m) saavutettavissa. Kestävän kehityksen raportin 2008 mukaan palvelujen saavutettavuus on heikentynyt. Yksi tapa yhdistää toisaalta talousohjelman säästötavoitteet ja
20 18 kestävän kehityksen lähipalvelutavoitteet voisi olla edellä mainitunlaisten eri hallintokuntien yhteisten palvelupisteiden kehittäminen. Tarkastuslautakunta painottaa, että sellaisten laajasti kaupungin kokonaisuutta koskevien päätösten kuten palveluverkon ja toimitilojen tarkastelu/muutokset sekä kestävän kehityksen tavoitteet, toimeenpanoon kaivataan selkeää johtajuutta ja vastuunottoa. Kaupunginhallituksella ja virkamiesjohdolla on tässä keskeinen rooli ja haaste. Toimitilojen vähentäminen Tarkastuslautakunta on vuosien 2007 ja 2008 arviointikertomuksissaan todennut, että toimitilojen 5 %:n vähentämistavoite ei ole toteutumassa. Sama trendi näyttää jatkuvan 2009; käytössä olevat tilat ovat jopa hieman kasvaneet. Ennuste vuodelle 2010 on sen sijaan vajaan 2 %:n vähennys. Alla olevassa Tilaliikelaitoksen tietoihin perustuvassa taulukossa on koottu hallintokuntien sisäisesti vuokratut toimitilat Tilaliikelaitos Ennuste Hallintokunta htm2 htm2 htm muutos- % muutos- % Sosiaali- ja terveystoimi * 4,37-20,78 Opetuspalvelukeskus ** -1,83 +23,67 Ammattikorkeakoulu ,08 0,00 Ammatti-instituutti ,96 0,00 Liikuntapalvelukeskus ,20 0,10 Kulttuuritoimi ,39 0,80 V-S Aluepelastuslaitos ,69 0,31 Keskushallinto ,48 4,60 Kiinteistöliikelaitos ,45-84,50 Kunnallistekniikkaliikelaitos ,51-5,81 Nuorisoasiankeskus ,19 +2,34 Kiinteistöpalveluliikelaitos ,66-2,18 Viherliikelaitos ,00-1,65 Talotoimiliikelaitos ,00 0,02 Ymp. ja kaavoitusvirasto ,00 0,00 Jätteenpolttoliikelaitos ,00 0,00 Tilaliikelaitos ,00 0,00 Sisäisesti vuokratut tilat ,31-1,91 - Htm2 tarkoittaa huonealaa. Huonealaan on laskettu käytössä olevan tilat käytävineen ja portaineen * varhaiskasvatus Sosiaali- ja terveystoimessa ** varhaiskasvatus Opetustoimessa Taulukko 9. Hallintokuntien käytössä olevat tilat (ennuste). Lähde: htm2 tiedot Tilaliikelaitokselta
21 19 Tilaliikelaitoksen mukaan tyhjillään olevia tiloja kaupungilla oli vuonna 2008 noin m2 ja vuonna 2009 noin m2. Näistä suuri osa on Tilaliikelaitoksen mukaan vuokrauskelvottomia, osa purkukunnossa. Turun kaupungin omistamat rakennukset rakennuksia kpl pinta-ala m Taulukko 10. Turun kaupungin omistamat rakennukset Lähde: Tilaliikelaitos Taulukossa 10 on Tilaliikelaitoksen ilmoittamat Turun kaupungin omistuksessa olevat tilat vuosilta Vuodet sisältävät Tilaliikelaitoksen omistamat tilat, vuonna 2009 lukuun on otettu mukaan myös Kiinteistöliikelaitokselle tasesiirtona siirretyt tilat. Luvuista nähdään, että vaikka rakennusten lukumäärä on viidessä vuodessa laskenut noin 100 rakennuksella, neliömäärä on säilynyt jokseenkin ennallaan. Keskushallinnon yhteyteen perustettavan tilakeskuksen tehtävänä on jatkossa muun muassa edistää kaupungin tilojen käytön tehokkuutta ja tilojen yhteiskäyttöä sekä koordinoida hallintokuntien tilojen käyttöä. Tilakeskusta johtaa sinne rekrytoitava tilajohtaja. Kaupunginvaltuustolle on raportoitu palveluverkko- ja toimitila -tavoitteiden toteutumisesta. Kaupunginvaltuustolle annettiin informaatio kaupunginhallituksessa käsitellyistä hallinnon tuottavuuden parantamishankkeesta sekä kaupungin palveluverkkoa ja tilojen yhteiskäyttöä koskevasta selvityksestä. Raportoinnin yhteenvetona todettiin, että Palveluverkkotarkastelu on osana hallintokuntien toiminnan ja talouden suunnittelua vaikuttamassa talousarvion sekä vuotta pidemmän ajan toiminta- ja taloussuunnitelmien valmisteluun. Palveluverkkoa koskevat ratkaisut ovat osa pitkäjänteistä kehittämistyötä, jolloin myös konkreettiset tulokset näkyvät pääosin tulevina vuosina. Tarkastuslautakunnan mielestä palveluverkon ja toimitilojen yhteensovittamisessa olisi jo päästävä sanoista tekoihin siten, että asetettuja tavoitteita ja tehtyjä päätöksiä toimeenpannaan koko kaupungin edun näkökulmasta.
22 Henkilöstöhallinnon strategiset tavoitteet Henkilöstöstrategia Turun kaupungin henkilöstöstrategia koostui neljästä painopistealueesta, joissa onnistuminen oli nostettu keskeiseksi. Painopistealueet olivat johtaminen, osaaminen, henkilöstön saatavuus ja hyvinvointi sekä toimintatapa. Vuoden 2009 keskeisimmät tavoitteet liittyivät henkilöstön määrään, työntekijän osaamisen ja kehittymisen arviointiin sekä Työterveyslaitoksen Kunta10-kyselyn* tuloksiin. Henkilöstön määrään liittyvistä tavoitteista tärkeimmiksi nousevat henkilöstön määrän ja rakenteen mitoitus vastaamaan palvelustrategiaan perustuvia tavoitteita sekä henkilöstön kokonaismäärän kasvamattomuus. Työntekijöiden osaamista ja kehittymistä seurataan muun muassa käytyjen kehityskeskustelujen määrän ja koetun hyödyllisyyden perusteella. Lisäksi huomiota on kiinnitetty kaupungin henkilöstöhallinnon järjestelmän (Personec HR) käytön laajentamiseen ja hyödyntämiseen. Yhtenä tärkeimpänä laadullisena seurantavälineenä hyödynnetään Kunta10-kyselyn tuloksia. * Kunta10-kysely toteutettiin vakituisille ja pidempiaikaisille määräaikaisille työntekijöille. Kysely lähetettiin runsaalle työntekijälle. Vastausprosentti oli 68 % ja kyselyyn vastasi noin työntekijää. Lähde: Henkilöstön vastuualue Henkilöstöohjelma Turun kaupungin henkilöstöohjelma ohjaa koko Turun kaupungin henkilöstötyötä ja -politiikkaa. Henkilöstöohjelmassa on pyritty konkretisoimaan ryhmien välisessä sopimuksessa asetetut henkilöstötyöhön ja -politiikkaan liittyvät tavoitteet. Tavoitteiden lisäksi ohjelmassa määritellään tavoitteiden toteutumista tukevat keinot ja mittarit, joilla tavoitteiden toteutumista voidaan seurata. Ohjelmassa määritellyt tavoitteet, keinot ja mittarit otetaan käyttöön koko kaupunkiorganisaatiossa sen eri tasoilla. Henkilöstöohjelman päätavoitteet ovat oikeudenmukainen ja osallistava johtaminen, henkilöstön osaamisen ja ammattitaidon varmistaminen ja tukeminen sekä työssään viihtyvä, motivoitunut henkilöstö ja hyvinvoiva työyhteisö. Keskeisimmät tavoiteltavat vaikutukset liittyvät tarkoituksenmukaiseen henkilöstörakenteeseen ja -määrään sekä henkilöstökustannusten hallintaan, henkilöstöjohtamisen laadun paranemiseen sekä asiantuntevaan, hyvinvoivaan ja motivoituneeseen henkilöstöön. Näitä mitataan muun muassa palkkamenojen kehityksellä, työvoiman käytön htv-seurannalla, Kunta10-kyselyn tuloksilla, (työterveyshuollon) asiakastyytyväisyyskyselyillä, sairauspoissaolojen määrillä sekä varhemaksuilla.
23 21 Henkilöstöhallinnon mittarit ja seuranta Henkilöstöstrategian toteumista on seurattu vuosittain henkilöstöraporttien yhteydessä. Henkilöstöraporteissa käsitellään arviointikriteereittäin kuluvan vuoden toteutuneet toimenpiteet, tavoitteet sekä seuraavan vuoden tavoitteet. Vuoden 2009 henkilöstöraportin yhteydessä on myös arvioitu tavoitteiden toteutumista koko henkilöstöstrategian ajalta. Useissa kohdissa, joissa mitataan tavoitteiden toteutumista , todetaan, että tavoitteet eivät ole toteutuneet tai ne ovat toteutuneet vain osittain. Tarkastuslautakunta toteaa, että kuvatunlainen raportointi ei anna juurikaan tukea johtamiselle. Työvoiman käytön osalta virastojen on pitänyt raportoida kaupunginjohtajalle tai apulaiskaupunginjohtajalle, lautakunnalle/johtoryhmälle ja henkilöstöasioiden vastuualueelle kuukausittain. Kaupunginjohtajan ja apulaiskaupunginjohtajien tehtävänä on ollut arvioida sektorikohtaisesti työvoiman käytön tilannetta. Kaupunginjohtaja ja apulaiskaupunginjohtajat ovat raportoineet sektoreittain kaupunginhallituksen hallintojaostolle neljännesvuosittain vastuualueensa tilanteesta. Koko kaupungin henkilöstötyötä ja -politiikkaa ohjaavien tavoitteiden toteutumisen mittarit pohjautuvat pitkälti Työterveyslaitoksen toteuttamaan Kunta10-kyselyyn, joka on maan laajin kuntatyöntekijöiden seurantatutkimus. Kyselyllä seurataan muun muassa työnantajan suosittelemista, esimiestukea, kohtelun ja päätöksenteon oikeudenmukaisuutta, täydennyskoulutusta, kehityskeskustelujen käymistä ja niiden hyödyllisyyttä, työilmapiiriä ja tyky-toimintaa. Tarkastuslautakunnan näkemyksen mukaan Kunta10-tutkimuksen painoarvo henkilöstöhallinnon tavoitteiden toteutumisen seurannassa on suuri suhteessa sen toteutustiheyteen. Kun kysely toteutetaan vain joka toinen vuosi ja vastausprosentti jää noin 70 %:iin, olisi tärkeää hyödyntää aktiivisemmin myös muita ajantasaisia tietolähteitä. Tällaisia ovat esimerkiksi hallintokuntien omat henkilöstöön liittyvät kyselyt. Niitä ei tosin järjestetä systemaattisesti joka hallintokunnissa eikä aina järjestelmällisesti edes hallintokunnan sisällä, mikä saattaa hankaloittaa tietojen hyödyntämistä kaupunkitasolla. Kunta10-kyselyn perusteella Turun kaupungissa käytiin vuonna 2006 henkilöstöstä 58,9 %:n kanssa kehityskeskustelut. Vuonna 2008 keskustelut käytiin enää 54,9 %:n kanssa. Kehityskeskustelut kokivat hyödylliseksi vuonna 2006 vain 62,8 % työntekijöistä ja vuonna 2008 luku oli enää 61,6 %. Kehityskeskustelujen laatua on pyritty parantamaan muun muassa järjestämällä keskitettyä koulutusta kehityskeskustelujen pitämisestä. Tarkastuslautakunta on huolestunut tilanteesta, jossa kehityskeskusteluita ei koeta henkilöstön keskuudessa hyödyllisiksi. Henkilöstöstrategian tavoitteena oli, että kaikki esimiesasemassa olevat käyvät kehityskeskustelun alaisten kanssa vuosittain. Onko alkuperäinen 100 % tavoite todettu liian haasteelliseksi, jos nyt henkilöstöohjelmassa käytyjen kehityskeskustelujen määrä pyritään asteittain nostamaan vain 80 %:iin vuodelle 2012? Myös käytyjen kehityskeskustelujen koettua hyödyllisyyttä (hyödyllisenä %) pyritään kasvattamaan vuonna %:iin ja vuonna %:iin.
24 22 Keskeisiä vaikutuksia henkilöstöohjelmassa seurataan myös tarkoituksenmukaiseen henkilöstörakenteeseen ja -määrään sekä henkilöstökustannusten hallintaan liittyvillä mittareilla. Tarkoituksenmukaisen henkilöstörakenteen ja -määrän perusajatuksena on, että oikea määrä oikeanlaisia työntekijöitä työskentelee oikeiden asioiden kanssa. Tämän määritteleminen tulee olemaan koko kaupungin tasolla erittäin haasteellista. Tämä on osittain pääteltävissä myös siitä, että henkilöstöstrategiassa mainittua henkilöstön määrän ja rakenteen mitoitusta vastaamaan palvelustrategiaan perustuvia tavoitteita ei ilmeisimmin koskaan ole todellisuudessa toteutettu. Tarkastuslautakunta vieroksuu ympäripyöreästi asetettuja tavoitteita ja toteaa niiden arvon olevan todellisen kehittämisen kannalta merkityksetön. Epäselväksi jää myös, miten jatkossa tullaan määrittelemään tarkoituksenmukainen henkilöstörakenne ja henkilöstön määrä. Termi tarkoituksenmukainen jättää tässä yhteydessä erittäin paljon tulkinnanvaraa. Termien ja käsitteiden kunnollinen avaaminen ja avoin keskustelu tulevat olemaan kriittisessä roolissa tavoitteen toteutumiselle. Työvoiman käyttöä seurataan henkilötyövuosina (ilman työllistettyjä ja harjoittelijoita). Tavoitearvo on ryhmien välisessä sopimuksessa oleva 200 htv:n alenema vuosittain. Vuoden 2009 aikana toteutetuilla lomautuksilla ja talkoovapailla säästettiin yhteensä 172,5 henkilötyövuotta**. Jos lomautukset ja talkoovapaat eivät johda 200 htv:n alenemaan, miten voidaan vastaavaan alenemaan päästä pysyvillä ratkaisuilla? **Henkilötyövuodella tarkoitetaan 365 palkanmaksupäivää. Henkilötyövuosissa ei huomioida työntekijöiden palkattomia vapaita. Lomautuksien aiheuttamiin henkilötyövuosisäästöihin on laskettu henkilöstön lomautukset sekä talkoovapaat niiltä osin kuin niitä on pidetty normaalia vuotta enemmän. Lähde: Henkilöstön vastuualue Näkökulma henkilötyövuosien seurantaan Henkilötyövuosien seuranta nykyisessä muodossaan ei anna riittävää tukea johtamiselle. Sen sijaan että keskityttäisiin siihen, kuinka monta henkilötyövuotta on vuoden aikana tehty, pitäisi keskittyä siihen, mitä on tehty ja etenkin siihen, mitä olisi pitänyt/pitäisi tehdä. Koko organisaatiossa pitäisi käydä arvokeskustelu, jossa konkretisoitaisiin ja priorisoitaisiin kaupungin tehtävät. Näiden priorisointien kautta voidaan mahdollisesti vaikuttaa myös työvoiman käyttöön. Työvoima on kytköksissä toimintaan eli ilman työvoimaa ei ole toimintaa. Jos luovutaan työvoimasta, luovutaan myös jostain toiminnasta. Päätökset tulisi tehdä ja tavoitteet asettaa toimintalähtöisesti.
25 Jos lomautukset ja talkoovapaat eivät johda 200 htv:n alenemaan, miten voidaan vastaavaan alenemaan päästä pysyvillä ratkaisuilla?
26 Vuoden 2009 lomautukset ja talkoovapaat Alkuvuodesta 2009 kaupungin taloudellisen tilanteen arveltiin johtavan siihen, että virastojen henkilökuntaa joudutaan kustannusten pakottavasta vähentämistarpeesta johtuen lomauttamaan vuoden 2009 aikana. Toimenpiteellä pyrittäisiin saavuttamaan säästöjä henkilöstökuluissa. Säästöjä voidaan saavuttaa myös henkilöstön vapaaehtoisesti anomilla ja pitämillä harkinnanvaraisilla palkattomilla virka- ja työvapailla. Näitä ns. talkoovapaita työnantaja pyrki suosimaan lomautusten sijasta niissä tapauksissa, joissa tällaisten virka- ja työvapaiden pitäminen suinkin oli mahdollista työtehtävien tarkoituksenmukainen järjestely huomioon ottaen. Kaupunginhallitus päätti käynnistää valmistelun henkilöstön lomauttamiseksi vähintään kahdeksi viikoksi tai vastaavan suuruisen säästön aikaansaamiseksi henkilöstömenoissa. Henkilöstön vastuualue laati ohjeistuksen lomautusten käytännön toteutusten helpottamiseksi. Useita lomautuksiin liittyviä käytännön toimenpiteitä hoidettiin keskitetysti henkilöstön vastuualueella. Sekä henkilöstön vastuualueen että hallintokuntien/liikelaitosten näkemyksen mukaan kyseessä oli myös teknisen toteuttamisen kannalta haasteellinen toimenpide, koska vastaavista toimenpiteistä ei ole ollut aikaisempaa kokemusta. Henkilöstön vastuualueen näkemyksen mukaan kuitenkin siellä, missä toimittiin tehtyjen ohjeiden mukaisesti, lomautusprosessi sujui suunnitellulla tavalla ilman suurempia ongelmia. Erään näkökulman mukaan lomautukset olivat psykologisesti tärkeä tekijä hallintokuntien ja henkilöstön taloustalkoisiin sitouttamisessa. Hallitsevan näkökulman mukaan kuitenkin lomautukset koettiin henkilöstön keskuudessa epäoikeudenmukaisiksi ja henkilöstön työpanoksia väheksyviksi. Tätä tuntemusta voimisti vielä se, että kaupungin tilinpäätös oli vuodelta 2009 selkeästi ylijäämäinen. Lomautus oli kaupungin talouden tasapainottamiskeinovalikoimassa uusi ja siksi asioihin perehtyminen ja niiden valmistelu vaati normaalia enemmän resursseja. Asiat haluttiin tehdä kerralla oikein ja sääntöjen mukaan. Tämä kuitenkin aiheutti hallinnollisten valmistelujen määrän kasvua ja siten myös vähensi työn tuottavuutta. Toisin sanoen todellista säästöä lomautuksista kertyi entistäkin vähemmän. Lomautusten vaikutuksia palveluihin sekä henkilöstöön pyrittiin pehmentämään talkoovapaamahdollisuuksilla. Niiden avulla henkilöstö ja hallintokunnat pystyivät sujuvammin sovittamaan vapaat mahdollisimman sopiviin ajankohtiin. Samalla talkoovapaat vähensivät mahdollisia lomautuspäiviä. Tällaisten valintamahdollisuuksien antamista voidaan pitää joustavana toimintana. Haasteeksi tulee kuitenkin tasapuolisten valintamahdollisuuksien tarjoaminen henkilöstölle, sillä osalle henkilöstöstä tarvitaan kuitenkin aina sijainen. Näin ollen todellista valinnan vapautta ei kaikille kuitenkaan välttämättä pystytä tarjoamaan. Koko lomautusprosessi aiheutti yleisesti epävarmuutta henkilöstön keskuudessa sekä todennäköisesti myös vaikutti negatiivisesti kaupungin työnantajakuvaan. Kaupunki yrittää kilpailla ammattitaitoisesta työvoimasta ja samaan aikaan käynnissä on pitkä valmisteluprosessi erilaisista lomautuksista.
Investoinnit edelleen velaksi
HELSINGIN KAUPUNGIN TIETOKESKUKSEN verkkojulkaisuja 2006 40 Heikki Helin Investoinnit edelleen velaksi Suurten kaupunkien talousarviot 2007 Verkkojulkaisu ISSN 1458-5707 ISBN 952-473-819-8 LISÄTIETOJA
kustannukset nousivat euroa.
1 (5) Nurmeksen tulot kasvoivat menoja enemmän Nurmeksen kaupungin tulot kasvoivat vuonna 2015 menoja enemmän. Kaupungin tilikauden tulos oli 460 816 euroa ja ylijäämä esitettävien tilinpäätössiirtojen
TIEDOTE VUODEN 2011 TILINPÄÄTÖS. 1 Yleistä. Valkeakosken kaupunki PL VALKEAKOSKI. JULKAISTAVISSA klo 13.00
1 TIEDOTE Valkeakosken kaupunki PL 20 37601 VALKEAKOSKI JULKAISTAVISSA 2.4.2011 klo 13.00 Päiväys: 2.4.2012 Lisätietoja: - kaupunginhallituksen puheenjohtaja Pekka Järvinen, puh. 040 335 6803 pekka.jarvinen@vlk.fi